वरुण धवन ने दीपिका-रणवीर को बताया 'एडॉप्टेड पेरंट्स' तो दीपिका ने यूं दिया जवाब- देखें Video  
वरुण धवन ने पोस्ट किया था वीडियो
'कलंक' का टीजर हुआ है रिलीज
दीपिका-रणवीर को लेकर कही ये बात
वरुण धवन (Varun Dhawan) की 'कलंक' का टीजर रिलीज हो गया है. 'कलंक (Kalank)' में वरुण धवन के अंदाज को खूब पसंद भी किया जा रहा है. वरुण धवन 'कलंक' के टीजर को लॉन्च करने के लिए लंदन से मुंबई आए थे. खास यह कि लंदन से वापसी के दौरान उन्हें दीपिका पादुकोण (Deepika Padukone) और रणवीर सिंह (Ranveer Singh) भी मिले. वरुण धवन का दीपिका पादुकोण और रणवीर सिंह के साथ एक वीडियो खूब वायरल हो रहा है जिसमें वरुण दीपिका-रणवीर को अपने एडॉप्टेड पेरंट्स बता रहे हैं. वरुण, दीपिका और रणवीर का ये वीडियो वाकई कमाल है.
A post shared by Nora (@alaboutdeepveer) on Mar 13, 2019 at 2:11am PDT
सोशल मीडिया पर वायरल हो रहे इस वीडियो में वरुण धवन (Varun Dhawan) दीपिका पादुकोण (Deepika Padukone) और रणवीर सिंह (Ranveer Singh) के साथ एक गाड़ी में हैं, और वीडियो बना रहे हैं. वरुण धवन दीपिका-रणवीर को अपने एडॉप्टेड पेरंट्स बता रहे हैं जबकि दीपिका पादुकोण उनसे कह रही हैं कि हम इनकी हर चीज की केयर करते हैं और पूरी देखभाल करते हैं. इस पर वरुण धवन मजाक करते हैं तो दीपिका-रणवीर दोनों ठहाका लगाकर हंसते हैं. 
A post shared by Varun Dhawan fan (@prince_varun_vd) on Mar 13, 2019 at 1:58am PDT
वरुण धवन (Varun Dhawan) की 'कलंक' का टीजर कल ही रिलीज हुआ है. मल्टीस्टारर फिल्म 'कलंक' में वरुण धवन के अलावा आलिया भट्ट, माधुरी दीक्षित, आदित्य रॉय कपूर, सोनाक्षी सिन्हा और संजय दत्त भी लीड रोल में हैं. फिल्म की 1945 के दौर की है, और फिल्म में एक्शन-रोमांस-ड्रामा का जबरदस्त छौंक लगता नजर आ रहा है. फिल्म को अभिषेक वर्मन ने डायरेक्ट किया है और करण जौहर इसके प्रोड्यूसर हैं. वरुण धवन की 'कलंक' 17 अप्रैल को रिलीज होने जा रही है.